Nagore Aranburu

Nagore Aranburu (Azpeitia, Gipuzkoa, 1976) gipuzkoar aktore eta gidoilari bat da.

Urte batzuetan Zurriola Antzerki Eskolako irakaslea izan zen.

2026ko urtarrilean bigarren mailako emakumezko aktore onenaren Feroz saria jaso zuen Los domingos pelikulan egindako lanarengatik.

 Biografia 
Gaztetatik hasi zen antzerkian lanean, Antxieta Antzerki Taldean, 12 urterekin parte hartu zuen lehen aldiz antzezlan batean. Harrezkero, interpretazio munduan aritu da arlo guztietan: telebistan, zineman eta batik bat antzerkian. 1999an Euskal Aktoreen Batasunak emandako Aktore Berri Onenaren saria jaso zuen.

Telebistako programa ugaritako gidoiak idatzi ditu: Wazemank, Sorginen laratza, Brinkola edota Martin. Wazemank-en egindako lanagatik Telebistako Argia saria jaso zuen 2007an, Mikel Pagadizabalekin batera.

Euskal Herritik kanpo, bere lanik ezagunena Loreak filma da, Espainiako Zinema Akademiak Ingelesa ez den hizkuntza batean egindako film onenaren Oscar Sarirako hautagai izendatua. Halaber, 2014an Tokioko Latin Beat jaialdiko Emakumezko Aktore Onenaren saria irabazi zuen film horretan egindako lanagatik.

 Lanak 
 Filmak 
 Ione, igo zerura (1999)
 La noche del escorpión (2002)
 Aupa Etxebeste! (2005)
 Eutsi! (2007)
 Urte berri on, amona! (2011)
 La herida (2013)
 Loreak (2014)
 Amama (2015)
 El legado de los huesos (2019)
 Agur Etxebesteǃ (2019)
 Ane (2020)
 Competencia oficial (2021)
 Irati (2022)
 La ermita (2023)
 Maspalomas (2025)
 Karmele (2025)

 Film laburrak 
 Algo para descongelar (2005)
 Él nunca lo haría (2009)
 Zarautzen erosi zuen (2014). Miren. Zuz.ː Aitor Arregi

 TB-filmak 
 Zeru horiek (2006)
 Aupa Josu! (2014)

 Telebistan 
 Jaun ta Jabe (ETB 1)
 Maité
 Sorginen laratza (ETB 1) gidoilari eta aktore
 Wazemank (ETB 1, 2005-2007) gidoilari eta aktore
 Noaoa! (ETB 1, 2008)
 Brinkola (ETB 1, 2009) gidoilari
 Martin (ETB1) gidoilari
 DBH (ETB 1, 2012) zuzendari
 Nago (ETB 1, 2014) aurkezlea
 Aitaren Etxea (ETB1, 2015-2016). Pilar Unanue
 Hondar ahoak (ETB 1, 2020). Nerea
 Querer (Movistar Plus, 2024). Miren
 Cristobal Balenciaga (Disney +, 2024). Felisa
 Zeru ahoak (ETB 1, 2025). Nerea

 Antzerkia 
 Kutsidazu bidea, Ixabel Gorringo Konpainia (2003).Nagore Aranburuk 'Kutxidazu bidea, Ixabel' antzerkirako moldatu du aldizkari artikulua, Uztarri kazetan argitaratua, 2003ko urtarrilaren 23an argitaratua ; kontsulta data 2019ko ekainaren 18an
 Xabinaitor ikuskizuna, Pololoak komiki trilogian oinarritutakoa, Gorringo Konpainia (2010).Joana Ochoteco.-"Xabinaitor super heroiaren abenturak Amaian izango dira ikusgai bihar.Gorringo konpainiak «ondo pasatzeko» ikuskizuna aurkeztuko du" 2010eko maiatzaren 22an argitaratutako artikulua ; kontsulta data 2019-06-19.

 Sariak eta errekonozimenduak 

 2022: Donostiako Hiritar Merezimenduaren domina eman zion Zurriola antzerki-eskolari antzerki-mundua bultzatu, antzerkiarekiko zaletasuna zabaldu eta euskarazko edukiak indartzen egindako lanagatik.

 2024: Querer telesailak Forqué saria eskuratu zuen urteko telesail onena gisa eta Nagore Aranburuk, bestetik, emakume aktoren onenarena lortu zuen.https://www.naiz.eus/eu/info/noticia/20241215/querer-de-alauda-ruiz-de-azua-se-corona-como-la-serie-del-ano-en-los-premios-forque

 2026: Los domingos pelikulako lanarengatik, bigarren mailako emakumezko aktore onenaren Feroz saria.

 Erreferentziak 

 Kanpo estekak 

 Elkarrizketa: "Generoak aukera ematen du jolas gehiago egiteko"Berria, 2020.11.14

Kategoria:Azpeitiarrak
Kategoria:Gipuzkoako aktoreak
Kategoria:Euskal Herriko emakume aktoreak
Kategoria:Emakume antzerkigileak
Kategoria:Zurriola ikastola